
	Nr. 4S-          (7.4Mr)
Nr. R4-2777-(16.2.53MR)-2026
El. pašto laišką[footnoteRef:1] [1:  Tarnyboje užregistruota 2026 m. rugsėjo 29 d. reg. Nr. 3S-2638.] 

El. pašto laiškus[footnoteRef:2] [2:  Tarnyboje užregistruoti 2026 m. rugsėjo 30 d. reg. Nr. 3S-2653 ir 3S-2663 (CPO LT prašymas pratęsti dokumentų pateikimo terminą).] 

Nr. 1S-1546/2026


[bookmark: _Hlk134107656][bookmark: _Hlk158629144][bookmark: _Hlk134107696]Viešųjų pirkimų tarnyba (toliau – Tarnyba), vadovaudamasi Lietuvos Respublikos viešųjų pirkimų įstatymo (toliau – Įstatymas) 95 straipsnio 1 dalies 2 punktu ir Pirkimų ir koncesijų priežiūros vykdymo tvarkos aprašu, patvirtintu Tarnybos direktoriaus 2023 m. kovo 24 d. įsakymu Nr. 1S-44[footnoteRef:3], atliko viešosios įstaigos Inovacijų agentūra (toliau – Perkančioji organizacija) per viešosios įstaigos „CPO LT“ (toliau – CPO LT) elektroninį katalogą vykdyto viešojo pirkimo išsamų vertinimą. [3:  Suvestinė redakcija nuo 2026 m. liepos 1 d.] 


[bookmark: _Hlk157711040][bookmark: _Hlk187078099]I dalis. Bendra informacija

	Pirkimo* pavadinimas, numeris (jeigu skelbtas), pirkimo paskelbimo (kvietimo pateikti paraišką / pasiūlymą) data / sutarties pavadinimas, data, numeris
	„Kanceliarinės prekės“ (2025 m. sausio 28 d. paskelbtas CPO LT elektroniniame kataloge, pirkimo Nr. CPO333261 (toliau – Pirkimas Nr. CPO333261) /„Kanceliarinių, buities ir elektros prekių užsakymas per CPO LT elektroninį katalogą“ 1 dalis „Kanceliarinės prekės“ (2022 m. lapkričio 7 d. skelbtas Centrinėje viešųjų pirkimų informacinėje sistemoje (toliau – CVP IS), Nr. 635274) (toliau – Pirkimas Nr. 635274) (toliau – kartu
 Pirkimai) / „Kanceliarinių prekių sutartis (CPO333261)“, sutartis sudaryta 2025 m. vasario 17 d. Nr. SUT1-40-(14.4Mr)2025 (toliau – Sutartis).

	Pirkimo vykdymo / sutarties sudarymo teisinis pagrindas
	Pirkimui Nr. 635274 taikoma Įstatymo redakcija: 2022 m. liepos 12 d. – 2022 m. gruodžio 29 d.
Pirkimui Nr. CPO333261 taikoma Įstatymo redakcija: 2024 m. spalio 18 d. – 2025 m. sausio 31 d.

	Pirkimo rūšis pagal vertės ribas ir pirkimo būdas / pirkimo priemonės pavadinimas
	Pirkimas Nr. 635274 tarptautinis pirkimas / atviras konkursas / Pirkime Nr. CPO333261 pagal preliminariąją sutartį taikant atnaujintą varžymąsi.

	Planuota pirkimo vertė (nenurodoma, jeigu pirkimas vertinamas iki vokų su pasiūlymais atplėšimo procedūros arba įpareigojama nutraukti pirkimą ir vertė nenurodyta pirkimo dokumentuose) / sutarties kaina Eur be PVM
	Planuota Pirkimo Nr. 635274 vertė – 20 000 000,00 Eur be PVM / Sutarties kaina –
20 000 000,00 Eur be PVM.
Planuota Pirkimo Nr. CPO333261 vertė –
6 000,00 Eur be PVM / Sutarties kaina – 6 000,00 Eur be PVM. 

	[bookmark: _Hlk157711522]Tiekėjo / koncesininko, su kuriuo sudaryta sutartis, pavadinimas, juridinio asmens kodas
	Pirkimas Nr. CPO333261 UAB „Morning LT“, juridinio asmens kodas 300051282.
Pirkimas Nr. 635274: UAB „Piko valanda“, juridinio asmens kodas 151214982; UAB „Eurobiuras“, juridinio asmens kodas 176556043; UAB „Sidabrinis medis“, juridinio asmens kodas 145387321; UAB „Raivila“, juridinio asmens kodas 172411545; UAB „Onija“, juridinio asmens kodas 179442710; UAB „Officeday“, juridinio asmens kodas 124931353; UAB „Technoinform popierius“, juridinio asmens kodas 225277110; UAB „Morning LT“, juridinio asmens kodas 300051282.

	Pirkimo / sutarties vertinimo apimtys / etapas

	Išsamus Pirkimų dokumentų ir procedūrų vertinimas / po Sutarties sudarymo.

	Jei pirkimas finansuojamas Europos Sąjungos lėšomis – projekto pavadinimas, projektą administruojanti institucija
	„Labai mažų, mažų ir vidutinių įmonių bei kitų verslininkystės galimybių paieškos procese dalyvaujančių subjektų inovacinių pajėgumų ugdymas Sostinės bei Vidurio ir vakarų Lietuvos regionuose (InoSkills)“, Nr. 02-021-P-0001, viešoji įstaiga Inovacijų agentūra.

	Jei dėl pirkimo / sutarties vyksta teismo procesas arba ginčas nagrinėjamas ikiteisminės institucijos, nurodyti ieškinio (skundo) dalyką, bylos šalių pavadinimus, ar taikomos laikinosios apsaugos priemonės, nagrinėjimo stadiją:
– 



*viešasis pirkimas / pirkimas, atliekamas gynybos ir saugumo srityje / pirkimas, atliekamas vandentvarkos, energetikos, transporto ar pašto paslaugų srities perkančiųjų subjektų / įmonių, veikiančių energetikos srityje, energijos ar kuro, kurių reikia elektros ir šilumos energijai gaminti, pirkimas / Lietuvos Respublikos viešųjų pirkimų įstatymo 6 straipsnio 2 punkte ar Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 16 straipsnio 2 punkte nurodytas pirkimas / koncesija.

II dalis. Vertinimo apimtyje nustatyti pažeidimai

	1. 
	Įstatymo 35 straipsnio 2 dalies 2[footnoteRef:4] ir 5[footnoteRef:5] punktai, 50 straipsnio 1 dalis[footnoteRef:6] ir 2 dalies 1 punktas[footnoteRef:7]. [4:  „Pirkimo dokumentuose turi būti nurodyta: <...> tiekėjų pašalinimo pagrindai, kvalifikacijos reikalavimai ir, jeigu taikytina, reikalaujami kokybės vadybos sistemos ir (arba) aplinkos apsaugos vadybos sistemos standartai, tarp jų ir reikalavimai atskiriems bendrą paraišką ar pasiūlymą pateikiantiems tiekėjų grupės nariams;“.]  [5:  „<...> tiekėjų pašalinimo pagrindų nebuvimą, atitiktį kvalifikacijos reikalavimams ir, jeigu taikytina, reikalaujamiems kokybės vadybos sistemos ir (arba) aplinkos apsaugos vadybos sistemos standartams, patvirtinančių dokumentų sąrašas, informacija, kad tiekėjas turi pateikti Europos bendrąjį viešųjų pirkimų dokumentą pagal šio įstatymo 50 straipsnyje nustatytus reikalavimus, o vykdant atvirą konkursą nurodoma, ar bus taikoma šio įstatymo 59 straipsnio 4 dalyje nurodyta galimybė pirmiausia vertinti tiekėjo pateiktą pasiūlymą, o vėliau tikrinti jo kvalifikaciją;“.]  [6:  „Perkančioji organizacija reikalauja, kad tiekėjas, teikdamas paraiškas ar pasiūlymus, pateiktų Europos bendrąjį viešųjų pirkimų dokumentą – aktualią deklaraciją, pakeičiančią kompetentingų institucijų išduodamus dokumentus ir preliminariai patvirtinančią, kad tiekėjas ir subjektai, kurių pajėgumais jis remiasi pagal šio įstatymo 49 straipsnį, atitinka pirkimo dokumentuose pagal šio įstatymo 46, 47, 48 straipsnius nustatytus reikalavimus ir, jeigu taikytina, 54 straipsnyje nustatytus reikalavimus. Jeigu taikomos šio įstatymo 88 straipsnio 5 dalies nuostatos, perkančioji organizacija reikalauja, kad būtų pateiktas pasiūlymo teikimo metu žinomų subtiekėjų, kurių pajėgumais tiekėjas nesiremia, Europos bendrasis viešųjų pirkimų dokumentas.“]  [7:  „<...> oficialus tiekėjo pareiškimas, kad nėra tiekėjo pašalinimo pagrindų, jis tenkina pirkimo dokumentuose nustatytus kvalifikacijos reikalavimus ir, jeigu taikytina, laikosi reikalaujamų kokybės vadybos sistemos ir (arba) aplinkos apsaugos vadybos sistemos standartų. Kartu pateikiama perkančiosios organizacijos reikalaujama atitinkama informacija;“.] 


	Tarnyba nustatė, kad įvykdžiusi Pirkimą Nr. 635274, CPO LT su aštuoniais tiekėjais sudarė preliminariąsias sutartis, numatant atnaujintą varžymąsi, kurių pagrindu, vadovaudamasi Įstatymo 82 straipsniu, Perkančioji organizacija per CPO LT elektroninį katalogą įvykdė Pirkimą Nr. CPO333261. Perkančiosios organizacijos vykdytame Pirkime Nr. CPO333261 pasiūlymus pateikė keturi tiekėjai. Įvertinusi Pirkimo Nr. 635274 dokumentus Tarnyba nustatė, kad juose nebuvo nurodytas Įstatymo 46 straipsnio 7 dalyje nustatytas privalomas tiekėjo pašalinimo pagrindas, kai perkančioji organizacija turi įtikinamų duomenų, kad tiekėjas yra įsteigtas arba dalyvauja pirkime vietoj kito asmens, siekiant išvengti Įstatymo 46 straipsnio 4 ir 6 dalyse nustatytų pagrindų taikymo. Kadangi Pirkimo Nr. 635274 dokumentus rengė ir jį vykdė CPO LT direktoriaus įsakymu[footnoteRef:8] sudaryta viešojo pirkimo komisija, Tarnyba kreipėsi į CPO LT, prašydama paaiškinti ir objektyviais duomenimis pagrįsti, kodėl Pirkimo dokumentuose nebuvo nurodytas Įstatymo 46 straipsnio 7 dalyje įtvirtintas privalomas pašalinimo pagrindas. CPO LT pateikė Tarnybai atsakymą[footnoteRef:9], kuriame paaiškino, kad: „<...> VPĮ 46 straipsnio 7 dalies nuostata pirkimo dokumentuose nebuvo išskirta kaip savarankiškas pašalinimo pagrindas. Pažymėtina, kad VPĮ 46 straipsnio 7 dalyje nustatytas atvejis yra susijęs su VPĮ 46 straipsnio 4 ir 6 dalyse nustatytų pašalinimo pagrindų taikymu, todėl buvo vertinamas VPĮ 46 straipsnio 4 ir 6 dalių nuostatų apimtyje. Pirkimo dokumentų A dalies 1 priedo „Tiekėjų pašalinimo pagrindai“ reikalavimai dėl tiekėjų pašalinimo pagrindų buvo nustatyti atsižvelgiant į tuo metu galiojusios EBVPD formos struktūrą ir turinį ir, vadovaujantis Viešųjų pirkimų tarnybos pavyzdine pašalinimo pagrindų lentele, kurioje VPĮ 46 straipsnio 7 dalies nuostatos nėra išskirtos į atskirą pašalinimo pagrindą, o taip pat taikomos 46 straipsnio 4 ir 6 dalių apimtyje. Atskirai pažymėtina, kas reikalavimas 46 straipsnio 7 dalies nuostatą išskirti kaip atskirą pašalinimo pagrindą atsirado tik 2026 m. liepos mėn., VPT atnaujinus EBVPD ir pavyzdinę pašalinimo pagrindų lentelę (Viešųjų pirkimų tarnybos 2026-07-10 pranešimas https://vpt.lrv.lt/lt/naujienos-3/ebvpd-papildytas-punktu-d3-R5H/). Kartu pažymime, kad VPĮ 46 straipsnio 7 dalies atskiras nenurodymas pirkimo dokumentuose savaime nereiškė, kad šioje dalyje nustatyta įstatymo nuostata nebuvo taikoma. Vertinant laimėtojų pašalinimo pagrindų nebuvimą, buvo vadovaujamasi VPĮ nustatytais reikalavimais, įskaitant VPĮ 46 straipsnio 4 ir 6 dalyse nustatytus pašalinimo pagrindus bei su jų taikymu susijusią VPĮ 46 straipsnio 7 dalies nuostatą.“ [8:  CPO LT direktoriaus 2022 m. sausio 7 d. įsakymas Nr. 3V-5 „Dėl biuro reikmenų užsakymų per CPO LT elektroninį katalogą 2022 m. viešojo pirkimo komisijos sudarymo“; CPO LT direktoriaus 2022 m. lapkričio 3 d. įsakymas Nr. 3V-327 „Dėl viešosios įstaigos CPO LT direktoriaus 2022 m. sausio 7 d. įsakymo „Dėl biuro reikmenų užsakymų per CPO LT elektroninį katalogą 2022 m. viešojo pirkimo komisijos sudarymo“ pakeitimo“.]  [9:  CPO LT 2026 m. spalio 13 d. rašto Nr. 1S-1546/2026 6 aplankalas.] 

Tarnyba pažymi, kad Įstatymo 46 straipsnio 7 dalyje aptartas atvejis yra savarankiškas pašalinimo pagrindas, todėl CPO LT turėjo pareigą Pirkimo dokumentuose aiškiai nurodyti visus konkrečiam Pirkimui taikomus privalomus tiekėjų pašalinimo atvejus ir užtikrinti, kad tiekėjų teikiami dokumentai ir deklaracijos apimtų jų atitiktį visoms Įstatymo 46 straipsnyje nustatytoms privalomoms sąlygoms.
Tarnyba atkreipia CPO LT dėmesį, kad tiek Tarnybos parengta pavyzdinė pašalinimo pagrindų lentelė, tiek elektroninė EBVPD forma yra pagalbinės metodinės bei techninės priemonės, skirtos pirkimų vykdytojams padėti taikyti Įstatymo nuostatas, tačiau jos negali pakeisti, susiaurinti ar panaikinti Įstatyme nustatytų pareigų. Pažymėtina, kad ir 2026 m. liepos 10 d. Tarnybos pranešime nurodyta, jog Įstatymo 46 straipsnio 7 dalies nuostata nėra nauja ir turėjo būti vertinama bei taikoma ir iki EBVPD formos bei pavyzdinės pašalinimo pagrindų lentelės papildymo atskiru punktu.
Vien CPO LT teiginys, kad Įstatymo 46 straipsnio 7 dalis faktiškai buvo taikoma kartu su šio straipsnio 4 ir 6 dalimis, nėra pakankamas konstatuoti tinkamą Įstatymo reikalavimų įgyvendinimą, kadangi Pirkimo dokumentuose nebuvo sąlygos, leidžiančios tiekėjams iš anksto aiškiai nustatyti, kad jų atitiktis bus vertinama ir pagal Įstatymo 46 straipsnio 7 dalyje nustatytą atvejį. Be to, iš tiekėjų taip pat nebuvo reikalaujama pateikti deklaraciją ar papildomą informaciją apie šio pašalinimo pagrindo nebuvimą.
Atsižvelgiant į pirmiau išdėstytą, Tarnyba konstatuoja, kad Pirkimo Nr. 635274 dokumentuose nenurodžiusi Įstatymo 46 straipsnio 7 dalyje nustatyto privalomai taikytino tiekėjo pašalinimo pagrindo ir nenustačiusi, kad tiekėjų teikiamo EBVPD ar kitos deklaracijos turinys apimtų deklaravimą apie jų neatitiktį šiam pašalinimo pagrindui, CPO LT neužtikrino, kad Pirkimo dokumentuose būtų išsamiai ir aiškiai nustatyti visi privalomai taikomi tiekėjų pašalinimo atvejai bei jų nebuvimo deklaravimo tvarka. Tokiais veiksmais CPO LT pažeidė Įstatymo 35 straipsnio 2 dalies 2 ir 5 punktus bei 50 straipsnio 1 dalį ir 2 dalies 1 punktą.



[bookmark: _Hlk158105518]III dalis. Kiti nustatyti pažeidimai

	-



IV dalis. Sprendimas

	Tarnyba, atlikusi išsamų Pirkimų dokumentų[footnoteRef:10] ir Pirkimų procedūrų vertinimą, atsižvelgdama į tai, kad vertinimo išvados II dalyje nustatyti pažeidimai neturėjo įtakos Pirkimų rezultatams, tiekėjų konkurencijai ar laimėtojo nustatymui bei į tai, kad Sutartis yra vykdoma ir jos pratęsimai patvirtina[footnoteRef:11] tiekėjo UAB „Morning LT“ sutartinių įsipareigojimų laikymąsi bei prekių kokybę, vadovaudamasi teisingumo ir protingumo kriterijais, apsiriboja nustatytų pažeidimų konstatavimu. [10: CPO LT CVP IS įkelti Pirkimo Nr. 635274 dokumentai bei susirašinėjimas su tiekėjais, Perkančiosios organizacijos el. paštu Tarnybai siųsti dokumentai ir paaiškinimai.]  [11:  Perkančiosios organizacijos direktoriaus 2024 m. birželio 4 d. įsakymu Nr.R1-128-(1.3E) 224 „Dėl viešosios įstaigos Inovacijų agentūros 2023 m. gegužės 9 d. įsakymo Nr. R1-132 „Dėl viešųjų pirkimų organizavimo ir vykdymo procesų aprašo patvirtinimo“ pakeitimo“ patvirtinto Viešųjų pirkimų organizavimo ir vykdymo procesų aprašo dalies „Procesas: Pirkimo sutarties keitimas / nutraukimas / pratęsimas“ 1 punktas.] 

Pažymėtina, kad Įstatymo ar jo įgyvendinamųjų teisės aktų pažeidimas perkančiosios organizacijos vadovui ar jo įgaliotiems asmenims, viešojo pirkimo komisijos nariams, balsavusiems už neteisėto sprendimo priėmimą, ekspertams, perkančiosios organizacijos valstybės tarnautojams ar darbuotojams užtraukia Lietuvos Respublikos administracinių nusižengimų kodekso 184 straipsnyje[footnoteRef:12] nustatytą administracinę atsakomybę. [12:  „1. Lietuvos Respublikos viešųjų pirkimų įstatymo <...> ir šių įstatymų įgyvendinamųjų teisės aktų pažeidimas užtraukia įspėjimą arba baudą perkančiųjų organizacijų <...> ar jų įgaliotiems asmenims, viešojo pirkimo <...> komisijos nariams, balsavusiems už neteisėto sprendimo priėmimą, ekspertams, perkančiųjų organizacijų <...> valstybės tarnautojams ar darbuotojams nuo dviejų šimtų penkiasdešimt iki trijų tūkstančių eurų.
2. Šio straipsnio 1 dalyje numatytas administracinis nusižengimas, padarytas pakartotinai, užtraukia baudą nuo dviejų tūkstančių iki šešių tūkstančių eurų.“] 




Pastabos

	1. Tarnyba taip pat nustatė, kad Pirkimo Nr. 635274 dokumentų 16.6 papunktyje[footnoteRef:13] buvo nustatyta, jog apie Pirkimo procedūros rezultatus ir priimtą sprendimą dėl preliminariosios sutarties sudarymo bus informuojami „suinteresuoti tiekėjai“, o 18.4 papunktyje[footnoteRef:14] preliminariosios sutarties sudarymo atidėjimo termino pradžia buvo siejama su pranešimo apie sprendimą nustatyti laimėjusį pasiūlymą išsiuntimu „suinteresuotiems kandidatams ir suinteresuotiems dalyviams“. [13:  „Komisija, per 5 darbo dienas nuo pasiūlymų eilės pasiūlymų nustatymo, CVP IS priemonėmis suinteresuotus tiekėjus informuoja apie pirkimo procedūros rezultatus, praneša apie priimtą sprendimą dėl preliminariosios sutarties sudarymo bei nurodo: <...>.“]  [14:  „Preliminarioji sutartis sudaroma nedelsiant, bet ne anksčiau negu pasibaigė 10 dienų sutarties sudarymo atidėjimo terminas, kuris skaičiuojamas nuo pranešimo tiekėjams apie sprendimą nustatyti laimėjusį pirkimo pasiūlymą išsiuntimo suinteresuotiems kandidatams ir suinteresuotiems dalyviams iš CPO LT dienos. Ši nuostata netaikoma, jei yra vienintelis suinteresuotas dalyvis, su kuriuo sudaroma preliminarioji sutartis, ir nėra suinteresuotų kandidatų.“] 

Atkreiptinas dėmesys, kad pirmiau minėtos sąvokos nėra tapačios, kadangi Įstatymo 2 straipsnio 31[footnoteRef:15], 36[footnoteRef:16] ir 38[footnoteRef:17] dalyse apibrėžtos sąvokos „suinteresuotas viešojo pirkimo dalyvis“, „tiekėjas“ ir „dalyvis“ apibrėžia skirtingą subjektų ratą ir Pirkimo dokumentuose negali būti vartojamos kaip sinonimai. [15:  „Suinteresuotas viešojo pirkimo dalyvis (toliau – suinteresuotas dalyvis) – viešojo pirkimo dalyvis, išskyrus dalyvį, kuris galutinai pašalintas iš viešojo pirkimo procedūros, t. y. jam pranešta apie viešojo pirkimo pasiūlymo atmetimą, ir kurio pašalinimas dėl pasibaigusio apskundimo termino negali būti ginčijamas arba dėl kurio pašalinimo pagrįstumo yra įsiteisėjęs teismo sprendimas.“]  [16:  „Tiekėjas – ūkio subjektas – fizinis asmuo, privatusis ar viešasis juridinis asmuo, kita organizacija ir jų padalinys arba tokių asmenų grupė, įskaitant laikinas ūkio subjektų asociacijas, kurie rinkoje siūlo atlikti darbus, tiekti prekes ar teikti paslaugas.“]  [17:  „Viešojo pirkimo dalyvis (toliau – dalyvis) – pirkimui pasiūlymą pateikęs tiekėjas.“] 

Pirkimo dokumentuose vartojamos skirtingos ir tarpusavyje nesuderintos sąvokos, gali kelti tam tikrą neaiškumą dėl informuojamų tiekėjų rato. Pagal Įstatymo 58 straipsnio 1 dalį[footnoteRef:18], perkančioji organizacija apie priimtą sprendimą nustatyti laimėjusį pasiūlymą privalo raštu pranešti kandidatams ir dalyviams. Pirkimo dokumentuose vartojant sąvoką „suinteresuoti tiekėjai“, turėtų būti aiškiai atskleistas jos turinys ir santykis su Įstatyme vartojamomis sąvokomis, kad nebūtų sukurtos prielaidos tiekėjų klaidinimui. [18:  „Perkančioji organizacija kandidatams ir dalyviams ne vėliau kaip per 5 darbo dienas raštu praneša apie priimtą sprendimą nustatyti laimėjusį pasiūlymą, dėl kurio bus sudaroma pirkimo sutartis ar preliminarioji sutartis, arba sprendimą leisti dalyvauti dinaminėje pirkimo sistemoje, pateikia šio straipsnio 2 dalyje nurodytos atitinkamos informacijos, kuri dar nebuvo pateikta pirkimo procedūros metu, santrauką, nurodo nustatytą pasiūlymų eilę, laimėjusį pasiūlymą ir tikslų atidėjimo terminą. Perkančioji organizacija taip pat turi nurodyti priežastis, dėl kurių buvo priimtas sprendimas nesudaryti pirkimo sutarties ar preliminariosios sutarties, pradėti pirkimą ar dinaminę pirkimų sistemą iš naujo. Šioje dalyje nurodyto reikalavimo gali būti nesilaikoma, kai supaprastinto pirkimo ar šio įstatymo 2 priede nurodytų socialinių ir kitų specialiųjų paslaugų pirkimų atveju pirkimo sutartis, kurios numatoma vertė neviršija 10 000 Eur (dešimt tūkstančių eurų) (be pridėtinės vertės mokesčio), sudaroma preliminariosios sutarties pagrindu, kai pasiūlymas pateikiamas žodžiu ar pirkimo sutartis sudaroma žodžiu.“] 

Siūlytina ateityje atkreipti į tai dėmesį ir vengti pirkimo dokumentuose tokius neaiškumus keliančių sąlygų.
2. Atkreiptinas dėmesys, jog įvertinusi Perkančiosios organizacijos pateiktas vidines tvarkas[footnoteRef:19] Tarnyba nustatė, kad 2026 m. sausio 8 d. sudarytą susitarimą Nr. SUT1-2-(14.4Mr)2026 dėl termino pratęsimo, Perkančioji organizacija CVP IS paviešino 2026 m. sausio 14 d., t. y. pažeisdama vidinėje tvarkoje nustatytą 3 darbo dienų terminą. Taigi, Perkančioji organizacija nesilaikė savo pačios patvirtinto Viešųjų pirkimų organizavimo ir vykdymo procesų aprašo 11 punkto reikalavimo ir neužtikrino tinkamo vidaus kontrolės procedūrų vykdymo. [19:  Perkančiosios organizacijos direktoriaus 2024 m. birželio 4 d. įsakymu Nr.R1-128-(1.3E) 224 „Dėl viešosios įstaigos Inovacijų agentūros 2023 m. gegužės 9 d. įsakymo Nr. R1-132 „Dėl viešųjų pirkimų organizavimo ir vykdymo procesų aprašo patvirtinimo“ pakeitimo“ patvirtinto Viešųjų pirkimų organizavimo ir vykdymo procesų aprašo dalies „Procesas: Pirkimo sutarties keitimas / nutraukimas / pratęsimas“ 11 punktas.

